Publication: Magyar Közlöny
Issue: MK-2011-61 (Year: 2011, Number: 61)
Era: contemporary
Section: 2011. évi LVIII. törvény
Paragraph Index: 753

4. bekezdés – A mûködés megszüntetése és az eszközök elosztása (a) A Kormányzó Tanács az összes szavazat háromnegyedes többségével dönthet az Alap mûködésének megszüntetésérõl. A mûködés ilyen módon történõ megszüntetése után az Alapnak haladéktalanul meg kell szüntetnie valamennyi tevékenységét, kivéve azokat, melyek elengedhetetlenek eszközei szabályszerû értékesítéséhez, megóvásához és kötelezettségeinek rendezéséhez. Ezen kötelezettségek végsõ teljesítéséig, valamint az Alap eszközeinek elosztásáig az Alap korábbi formájában létezik tovább, valamint az Alap és Tagjainak a Magállapodásban foglalt jogai és kötelezettségei változatlanul érvényben maradnak, kivéve, ha a Tag nem függeszthetõ fel és nem léphet ki. (b) Az Alapból semmilyen eszköz nem juttatható a Tagokhoz a hitelezõk felé fennálló valamennyi kötelezettség teljesítéséig. Az Alap pro ráta alapon osztja szét eszközeit a Tagjai között, az egyes Tagoknak az Alap részére nyújtott hozzájárulásával egyenes arányban. A Kormányzó Tanács az összes szavazat háromnegyedes többségével dönt az elosztásról, amelyet a Kormányzó Tanács által igazságosnak és méltányosnak ítélt idõpontokban és valutanemekben vagy egyéb eszközökben valósít meg.

Source: https://magyarkozlony.hu/hivatalos-lapok/b5b25d3a68deb7b953145b75fc78fd661e8fe3e5/dokumentumok/cb1df65c61be7c099fc51d10a8b7b17fd51d4e13/letoltes